b'\n_START_ARTICLE_\nOberhausen\n_START_SECTION_\nUtvikling\n_START_PARAGRAPH_\nByen er et resultat av \xc3\xb8konomisk vekst p\xc3\xa5 1800-tallet. Her var det landlige omr\xc3\xa5der frem til omtrent 1860, da kullgruvene \xc3\xa5pnet og produksjon av st\xc3\xa5l ble satt i gang i stor skala. Dette gjorde byen om til det store industrikomplekset man ser i dag. Flere landsbyer ble sl\xc3\xa5tt i sammen i 1862 til den nye byen. Oberhausen fikk bystatus i 1874. I 1929 ble de n\xc3\xa6rliggende byene Sterkrade og Osterfeld ogs\xc3\xa5 innlemmet. Oberhausen er en typisk by for Ruhromr\xc3\xa5det som har vokst opp rundt industri og fabrikker. I 1905 hadde Alt-Oberhausen (den gamle, s\xc3\xb8rlige delen) mer enn 50\xc2\xa0000 innbyggere. Allerede i 1914 overskred innbyggertallet 100\xc2\xa0000 og Oberhausen ble dermed en storby. Med innlemmelsen av Sterkrade og Osterfeld steg innbyggertallet igjen med mer enn 80\xc2\xa0000 personer til 190\xc2\xa0000. I \xc3\xa5ret 1963 n\xc3\xa5dde innbyggertallet sitt historisk h\xc3\xb8ydepunkt med 260\xc2\xa0000 innbyggere.\n_START_SECTION_\nKommunestyre\n_START_PARAGRAPH_\nKommunen Oberhausen fikk en bykonstitusjon med borgermester og kommunestyre innf\xc3\xb8rt i 1862. Etter at Oberhausen fikk bystatus i 1874, ble det valgt ordf\xc3\xb8rer. Ogs\xc3\xa5 Osterfeld og Sterkrade hadde en ordf\xc3\xb8rer, men med den kommunale sammensl\xc3\xa5ingen fikk man en hovedordf\xc3\xb8rer._NEWLINE_Under perioden med nasjonalsosialisme ble ordf\xc3\xb8reren innsatt av den "Det nasjonalsosialistiske tyske arbeiderparti" (NSDAP). Etter andre verdenskrigen satte milit\xc3\xa6rregjeringen i den britiske sonen inn en ny ordf\xc3\xb8rer etter britisk modell. Deretter fantes det et kommunalt styre som ble valgt av innbyggerne, ordf\xc3\xb8reren valgtes av byens representanter. I tillegg fantes det en sjef for kommunestyret, men denne dobbelte ledelse ble avskaffet i 1997. I 1999 ble ordf\xc3\xb8reren valgt direkte for f\xc3\xb8rste gang.\n_START_SECTION_\nKultur\n_START_PARAGRAPH_\nMed mer enn tre millioner bes\xc3\xb8kende er Gasometer Oberhausen en av de mest popul\xc3\xa6re museer langs den industri-kulturelle ruten gjennom Ruhromr\xc3\xa5det, \xc2\xabRoute der Industriekultur\xc2\xbb. Gasometer er en utstillingshall som er bygd om fra en tidligere fabrikkhall. I 1990-\xc3\xa5rene ble det \xc3\xa5pnet et stort kj\xc3\xb8pesenter, CentrO, p\xc3\xa5 tomta til en gammel st\xc3\xa5lfabrikk. Byen har ogs\xc3\xa5 en \xc3\xa5rlig kortfilmfestival siden 1954. Det finnes flere teatre og siden 1999 spilles ogs\xc3\xa5 i et musical-teater, til begynnelsen av 2010 oppf\xc3\xb8rtes "Tanz der Vampire" og siden mars 2010 spilles "Wicked \xe2\x80\x93 The Untold Story Of The Witches Of Oz".\n_START_SECTION_\nSport\n_START_PARAGRAPH_\nMed mer enn 250 idrettsklubber har Oberhausen mange muligheter for \xc3\xa5 drive fysisk aktivitet. Ved siden av de tradisjonelle sportsgrenene finnes det ogs\xc3\xa5 Square Dance, Cheerleading og Paintball. Den mest kjente idrettsklubben er Rot-Wei\xc3\x9f Oberhausen, som ble grunnlagt i 1904. Mellom 1969 og 1979 spilte laget i 1. Bundesliga. Mellom 1998 og 2004 spilte RWO i 2. Bundesliga og spiller fortsatt i denne ligaen i 2008/09. Kvinnelaget til New Basket Oberhausen har gjort seg bemerket i tysk damebasketball, og endte p\xc3\xa5 andreplass i den tyske toppserien i 2005. Tennisspillerne fra OTHC og ishockeylaget Revierl\xc3\xb6wen Oberhausen spilte tidvis ogs\xc3\xa5 i \xc3\xb8verste nasjonale liga. I 2007 rykket biljardlaget BC Oberhausen opp i f\xc3\xb8rste Bundesliga. De tre turnlagene med flest medlemmer er Turnerbund Osterfeld, TV Jahn K\xc3\xb6nigshardt og Turnclub Sterkrade 1869.'